wickkiey/tamil-wikipedia-chunked huggingface dataset:
# குறிப்பேடு

## வரலாறு

ஆரம்ப காலங்களில் மெழுகுப் பலகைகளே குறிப்பேடுகளாகப் பயன்பட்டன. இது பாரம்பரியக் காலத்திலும் இடைக்காலத்திலும் மீண்டும் பயன்படுத்தக்கூடியதாகவும் எடுத்துச் செல்லக்கூடியதாகவும் பயன்படுத்தப்பட்டது. 11 ஆம் நூற்றாண்டிலிருந்து ஐரோப்பிய நாடுகளில் காகிதம் மிகவும் எளிதாகக் கிடைத்ததால், மெழுகுப் பலகைகளின் பயன்பாடு இல்லாமல் போய்விட்டன.இருப்பினும், 16 ஆம் நூற்றாண்டின் பிற்பகுதி வரை வணிக ரீதியாக இங்கிலாந்தில் காகித ஆலையின் வளர்ச்சி ஏற்படாத வரையில் மெழுகுப் பலகைகள் பயன்பாட்டில் இருந்தது. அச்சிடப்பட்ட பஞ்சாங்கத்தின் பழைய பதிப்பு 1527 இல் பெல்ஜியத்தின் ஆண்ட்வெர்ப் நகரில் செய்யப்பட்டது. 15ஆம் நூற்றாண்டின் முடிவில், அட்டவணைப் புத்தகங்கள் இங்கிலாந்திற்கு இறக்குமதி செய்யப்பட்டன, பின்னர் 1570 களிலிருந்து இவை இலண்டனில் அச்சிடப்பட்டன.
# குறிப்பேடு

## பயன்கள்

வரைவதற்குப் பொருத்தமான வெற்றுக் காகிதத்தின் பரந்த இடைவெளிகளை உள்ளடக்கிய குறிப்பேடுகளைப் பெரும்பான்மையாக கலைஞர்கள் பயன்படுத்டுகின்றனர். ஓவியம் வரைந்தாலோ அல்லது வேலைப்பாடுகளுடன் கூடிய வேலையினைச் செய்தாலோ தடிமனான காகிதத்தையும் பயன்படுத்தலாம். இயற்கைக்காட்சிகளை வரைவதற்கு அவர்கள் வழக்கமாக எல்லா இடங்களிலும் தங்கள் குறிப்பேடுகளை எடுத்துச் செல்ல வேண்டியிருப்பதால் இலகுவான குறிப்பேடுகளையே பெரும்பான்மையாகப் பயன்படுத்துவர். அதேபோல் இசையமைப்பாளர்கள் தங்கள் பாடல் வரிகளை எழுத குறிப்பேடுகளைப் பயன்படுத்துகின்றனர். வழக்குரைஞர்கள் சட்டப் பட்டைகள் எனப்படும் பெரிய குறிப்பேடுகளைப் பயன்படுத்துகின்றனர். இவை மேசைகளில் பயன்படுத்த பொருத்தமானவை.
# கேரளா மக்கள் கலை மன்றம்

**கேரள மக்கள் கலை மன்றம்** ( Kerala People's Arts Club ) ( கே. பி. ஏ. சி. எனவும் அறியப்படுகிறது ) என்பது இந்தியாவின் கேரளாவின் காயம்குளத்திலுள்ள ஒரு நாடக இயக்கமாகும். இது 1950களில் கேரளாவில் உள்ள இந்தியப் பொதுவுடைமைக் கட்சி நெருங்கிய உறவுகளைக் கொண்ட ஒரு குழுவினரால் உருவாக்கப்பட்டது. கேரளாவில் பொதுவுடைமை இயக்கத்தை பிரபலப்படுத்துவதில் கேரள மக்கள் கலை மன்றம் மிகவும் செல்வாக்கு செலுத்தியது.  
1951 ஆம் ஆண்டில், கேரள மக்கள் கலை மன்றம் *என்டே மகனானு ஷெரி* (என் மகன் சரியானவன்) என்றா தனது முதல் நாடகத்தை அரங்கேற்றியது. இந்த நாடகத்தின் பாடல்களை புனலூர் பாலன் என்பவர் எழுதியுள்ளார். அதன் இரண்டாவது நாடகமான *நிங்கலென் கம்யூனிஸ்டக்கி* 1952 ஆம் ஆண்டில் முதன்முதலில் நிகழ்த்தப்பட்டது. இது மலையாள நாடக வரலாற்றில் பழைய பாதையை உடைக்கும் நாடகமாக மாறியது. இந்த நாடகத்தை புகழ்பெற்ற நாடக ஆசிரியர் தோப்பில் பாசி *சோமன்* என்ற புனைப்பெயரில் எழுதினார். பாசி இந்த நாடகத்தை எழுதும்போது தலைமறைவாக இருந்து எழுதினார். நாடகத்தின் வெற்றி மூலம் கேரளாவில் ஒரு சக்திவாய்ந்த மக்கள் நாடக இயக்கத்தில் கேரள மக்கள் கலை மன்றம் முன்னணியில் இருந்தது.  
இந்தியப் பொதுவுடைமைக் கட்சி அதன் நாடகங்கள், சாலை நிகழ்ச்சிகள் மற்றும் கதைப்பிரசங்கங்கள் மூலம் பிரபலப்படுத்துவதில் கேரள மக்கள் கலை மன்றம் குறிப்பிடத்தக்க பங்கைக் கொண்டிருந்தது.
# பாரில் வனேய்சாங்கி

**பாரில் வனேய்சாங்கி** (*Baryl Vanneihsangi*) என்பவர் ஒரு இந்திய தொலைக்காட்சி தொகுப்பாளர், வானொலி நிகழ்ச்சி தொகுப்பாளர் மற்றும் அரசியல்வாதி ஆவார். இவர் இந்தியாவின் 9வது மிசோராம் சட்டமன்ற உறுப்பினராக உள்ளார். இவர் ஐஸ்வால் மாவட்டத்தின் ஐஸ்வால் தெற்கு 3 தொகுதியின் சட்டமன்ற உறுப்பினராக உள்ளார். சோரம் மக்கள் இயக்கத்தில் உறுப்பினராக உள்ள இவர் ஐஸ்வால் மாநகராட்சியில் பகுதி உறுப்பினராகவும் பணியாற்றியுள்ளார்.
# பாரில் வனேய்சாங்கி

## இளமை

பாரில் 28 பிப்ரவரி 1991 அன்று ஐஸ்வாலில் உள்ள வான்ரோச்சுவாங்காவில் பிறந்தார். 2014ஆம் ஆண்டில், சில்லாங்கில் உள்ள வடகிழக்கு மலைப் பல்கலைக்கழகத்தில் வரலாற்றில் முதுகலைப் பட்டம் பெற்றார். அரசியல் வாழ்க்கையைத் தொடங்குவதற்கு முன்பு, இவர் ஒரு தொலைக்காட்சி தொகுப்பாளராகவும், வானொலி தொகுப்பாளராகவும் இருந்தார்.
# பாரில் வனேய்சாங்கி

## அரசியல் வாழ்க்கை

2021ஆம் ஆண்டு நடைபெற்ற அய்சால் மாநகராட்சி தேர்தலில், சோரம் மக்கள் இயக்கத்தை பிரதிநிதித்துவப்படுத்தும் பகுதி எண் XIX-இலிருந்து உறுப்பினராகத் கவுன்சிலராக தேர்ந்தெடுக்கப்பட்டார்.  
2023ஆம் ஆண்டு நடைபெற்ற சட்டப்பேரவைத் தேர்தலில், அய்சால் தெற்கு 3 சட்டப்பேரவைத் தொகுதியில் ஜோரம் மக்கள் கட்சியின் வேட்பாளராக போட்டியிட்டு வெற்றி பெற்று மிசோரம் சட்டப்பேரவை உறுப்பினராகத் தேர்ந்தெடுக்கப்பட்டார்.  
மார்ச்சு 7, 2024 அன்று 40 உறுப்பினர்களைக் கொண்ட மிசோரம் சட்டமன்றத்தின் சபாநாயகராக நியமிக்கப்பட்டார். மிசோரமின் முதல் பெண் சபாநாயகர் என்ற பெருமையை பாரில் வனேய்சாங்கி பெற்றார்.
# மெகக் குல்

**மெகக் குல்** (*Mehak Gul*) என்பவர் பாக்கித்தான் நாட்டைச் சேர்ந்த ஒரு சதுரங்க வீராங்கனையாவார். 2000 ஆம் ஆண்டில் இவர் பிறந்தார். 42 ஆவது சதுரங்க ஒலிம்பியாடு போட்டியில் பெண் வேட்பாளர் மாசுட்டர் (டபிள்யூ. சி. எம்.) என்ற பிடே பட்டத்தை இவர் பெற்றார். இந்த பட்டத்தை வென்ற இளைய பாக்கித்தானியர் மெகக் குல் ஆவார் நாற்பத்தைந்து வினாடிகளில் சதுரங்கப் பலகையில் சதுரங்க காய்களை அடுக்கிய உலக சாதனையையும் இவர் வைத்திருக்கிறார்.
# மெகக் குல்

## தொழில்முறை சதுரங்கம்

ஆறு வயதில் மெகக் குல் சதுரங்கம் விளையாடக் கற்றுக்கொண்டார். 2012 ஆம் ஆண்டில் பஞ்சாப் சதுரங்க வெற்றியாளர் மற்றும் தேசிய சதுரங்க வெற்றியாளர் போட்டிகளில் முறையே மூன்றாவது மற்றும் ஐந்தாவது இடத்தைப் பிடித்தார். தந்தையால் சதுரங்கம் பயிற்றுவிக்கப்பட்ட இவர் தனது பன்னிரண்டாவது வயதில் பன்னாட்டு அளவிலான சதுரங்க போட்டியில் பங்கேற்றார். இசுத்தான்புல் நகரில் நடைபெற்ற 40 ஆவது சதுரங்க ஒலிம்பியாடு போட்டியில் இவர் பாக்கித்தானை பிரதிநிதித்துவப்படுத்தினார். அசர்பைசானின் பாகு நகரத்தில் நடைபெற்ற 42 ஆவது சதுரங்க ஒலிம்பியாடு போட்டியில் பங்கேற்றார். தான் விளையாடிய பதினொரு போட்டிகளில் ஆறில் வெற்றி பெற்றார், மேலும் இவருக்கு பெண் வேட்பாளர் மாசுட்டர் என்று பட்டம் வழங்கி பெயரிடப்பட்டது. 2016 ஆம் ஆண்டு நவம்பர் மாதத்தில் நடைபெற்ற லிட்டில் மாசுட்டர் சதுரங்கப் போட்டியில் தனது பள்ளியைப் பிரதிநிதித்துவப்படுத்தி இவர் மூன்றாவது இடத்தைப் பெற்றார்.
# ஆத்திரேலிய மகளிர் அருங்காட்சியகம்

**ஆத்திரேலியா மகளிர் அருங்காட்சியகம்** (*Women's Museum of Australia*) முன்பு தேசிய முன்னோடி மகளிர் *ஹால் ஆப் பேம்* என் அழைக்கப்பட்டது ஆத்திரேலிய வரலாற்றில் பெண்களை மையமாகக் கொண்ட ஓர் அருங்காட்சியகமாகும். இது ஆத்திரேலியாவின் வடக்கு பிராந்தியத்தின் ஆலிசு இசுபிரிங்சில் உள்ள மறுசீரமைக்கப்பட்ட எச். எம். கோல் மற்றும் தொழிலாளர் சிறைச்சாலை கட்டிடத்தில் அமைந்துள்ளது.
# ஆத்திரேலிய மகளிர் அருங்காட்சியகம்

## வரலாறு

ஆத்திரேலிய மகளிர் அருங்காட்சியகம் 1993ஆம் ஆண்டில் ஓல்ட் ஆண்டடோ நிலையத்தின் மோலி கிளார்க்கால் நிறுவப்பட்டது. செப்டம்பர் 1994இல் நகரத்தின் பழைய நீதிமன்ற கட்டிடத்தில் திறக்கப்பட்டது, இது ஐந்து ஆண்டுகளுக்குக் குத்தகைக்கு விடப்பட்டது.  
2001வாக்கில், வளாகம் மிகவும் சிறியதாக இருந்ததாலும் என். டி-பாரம்பரிய-பட்டியலிடப்பட்ட பழைய ஆலிசி இசுபிரிங்சு காவோல் ஒரு புதிய இடம் வழங்கப்பட்டது. 2007ஆம் ஆண்டில் அருங்காட்சியகம் இதன் புதிய இடத்தில் பெண்கள் கொள்கை அமைச்சரும், வடக்கு பிராந்தியத்தின் நாடாளுமன்றத்திற்குத் தேர்ந்தெடுக்கப்பட்ட முதல் பழங்குடி ஆத்திரேலிய பெண்ணும் மரியன் ஸ்கிரிம்கோர் அவர்களால் அதிகாரப்பூர்வமாகத் திறக்கப்பட்டது.  
அருங்காட்சியகம் வரலாற்றில் பெண்களின் இடத்தை அங்கீகரிப்பதை நோக்கமாகக் கொண்டுள்ளது. குறிப்பாக ஆத்திரேலியாவின் வளர்ச்சியில் பெண்களின் பங்கை அங்கீகரிப்பதை இது நோக்கமாகக் கொண்டுள்ளது. "குடியேற்றத்திலிருந்து இன்றைய நாள் வரை தனது தேர்ந்தெடுக்கப்பட்ட துறையில் முன்னோடியாக இருக்கும் எந்தவொரு பெண்ணையும்" இந்த அருங்காட்சியகம் அங்கீகரிக்கிறது.  
நிரந்தர கண்காட்சிகளில் சாதாரண பெண்கள்/அசாதாரண வாழ்க்கை-பெண்கள் தங்கள் துறையில் முதல் பெண்கள், *கையொப்ப மெத்தை*, *இதயத்தில் பெண்கள்* (மத்திய ஆத்திரேலியா) வேலை மதிப்பு என்ன மற்றும் ஏவியாட்ரிக்சு நாடா ஆகியவை அடங்கும்.
# பாலின அருங்காட்சியகம், டென்மார்க்

**பாலின அருங்காட்சியகம், டென்மார்க்** (**KØN**-Gender Museum Denmark) என்பது டென்மார்க்கில் உள்ள மகளிர் அருங்காட்சியகம் ஆகும். இது முன்னர் மகளிர் அருங்காட்சியகம் என அழைக்கப்பட்டது. இது டென்மார்க்கின் ஆர்ஹசில் உள்ள ஒரு வரலாற்று அருங்காட்சியகமாகும். இது டென்மார்க்கில் பாலினம் மற்றும் பாலியல் கலாச்சார வரலாற்றை மையமாகக் கொண்டுள்ளது. 1982ஆம் ஆண்டில் பெண்கள் வரலாற்று அருங்காட்சியகமாக நிறுவப்பட்டது. மேலும் இது 1857-இல் கட்டப்பட்ட முன்னாள் ஆர்ஹஸ் சிட்டி அரங்கத்தில் செயல்பட்டது. 2016ஆம் ஆண்டில், அருங்காட்சியகத்தின் கருப்பொருள் கவனம் பாலினம் மற்றும் பாலியல் பிரச்சினைகளைப் பரந்த அர்த்தத்தில் உள்ளடக்கியது. இதன் விளைவாக, அருங்காட்சிசாலையின் பெயர் KØN (ஆங்கிலத்தில் பாலினம்) என 2021-இல் மாற்றப்பட்டது.  
2012ஆம் ஆண்டு நிலவரப்படி, இந்த அருங்காட்சியகம் மாநில, நகராட்சி மற்றும் தனியார் நிதியிலிருந்து DKK 10 மில்லியன் நிதி ஒதுக்கீட்டில் இயக்கப்பட்டது. கே. ஓ. என். இல் ஒரு காபி நிலையமும் அடுமனையும் உள்ளது.
# பாலின அருங்காட்சியகம், டென்மார்க்

## செயல்பாடுகள்

நிரந்தர மற்றும் தற்காலிக கண்காட்சிகளுக்கு மேலதிகமாக, பாலின் கல்வி ரீதியான வெளிப்புறத் திட்டங்களை வழங்குகிறது. 2014ஆம் ஆண்டில், ஆர்ஹஸ் நகராட்சி பள்ளி மாணவர்களுக்கு பாலியல் கல்வி, பாலின சமத்துவம் மற்றும் ஜனநாயகம் ஆகியவற்றைக் கற்பிக்க ஆண்டிற்கு DKK 500,000 வருடாந்திர மானியமாக வழங்க ஒப்புதல் அளித்தது.
# பிருந்தா (நடன இயக்குநர்)

**பிருந்தா** என்பவர் ஒரு இந்திய நடன இயக்குநர் ஆவார். இவர் முதன்மையாக தென்னிந்திய திரைப்படங்களில் பணியாற்றினார். பல்வேறு இந்திய படங்களுக்கு நடனம் அமைத்துள்ளார். சிறந்த நடன இயக்குனருக்கான ஒரு தேசிய திரைப்பட விருதையும், சிறந்த நடன அமைப்பாளருக்கான தமிழ்நாடு மாநில திரைப்பட விருதையும், இரண்டு முறையும், சிறந்த நடன அமைப்பிற்கான கேரள மாநில திரைப்பட விருதையும், நான்கு முறையும் வென்றுள்ளார்.
# பிருந்தா (நடன இயக்குநர்)

## தேர்ந்தெடுக்கப்பட்ட சில படங்கள்

**இயக்குநர் அல்லது நடன இயக்குநர்**  
| *மின்சார கண்ணா* | தமிழ் படம் |  |
| --- | --- | --- |
| 2000 | *முகவரி (திரைப்படம்)* |  |
| 2003 | *காக்க காக்க (திரைப்படம்)* |  |
| 2004 | *மதுர* |  |
| 2005 | *சந்திரமுகி (திரைப்படம்)* |  |
| *உதயணனு தாரம்* | மலையாளத் திரைப்படம் |  |
| 2006 | *ஆதி (திரைப்படம்)* | தமிழ் படம் |
| *சில்லுனு ஒரு காதல் (திரைப்படம்)* |  |  |
| 2007 | *தீபாவளி* |  |
| *சிவாஜி* |  |  |
| *அழகிய தமிழ்மகன்* |  |  |
| *வினோதயாத்ரா* | மலையாள படம் |  |
| 2008 | *கல்கத்தா நியூஸ்* |  |
| *தசாவதாரம் (2008 திரைப்படம்)* | தமிழ் படம் |  |
| *வாரணம் ஆயிரம் (திரைப்படம்)* |  |  |
| 2011 | *எங்கேயும் காதல்* |  |
| *வேலாயுதம் (திரைப்படம்)* |  |  |
| 2013 | *கடல்* |  |
| *தலைவா* |  |  |
| *புல்லட் ராஜா* | இந்தி |  |
| 2014 | *மான் கராத்தே* | தமிழ் |
| *பிகே* | இந்தி |  |
| 2015 | *காக்கி சட்டை (2015 திரைப்படம்)* | தமிழ் படம் |
| 2016 | *ரஜினி முருகன்* |  |
| *ரெமோ* |  |  |
| 2017 | *காற்று வெளியிடை* |  |
| 2018 | *Kaala* |  |
| *சர்கார்* |  |  |
| 2019 | *நேர்கொண்ட பார்வை* |  |
| 2020 | *தர்பார்* |  |
| 2021 | *சுல்தான்* |  |
| *மரக்கர்: அரபிக்கடலின் சிங்கம்* | மலையாள மற்றும் தமிழ் இரு தமிழ்த் திரைப்படம் |  |
| *அண்ணாத்த* | தமிழ் |  |
| 2022 | *ஹே சின்னமிகா* | Debut as director; Tamil Film |
| *டான்* | தமிழ் |  |
| *பொன்னியின் செல்வன் 1* |  |  |
| 2023 | *தங்க்ஸ்* |  |
| *பொன்னியின் செல்வன் 2* | } |  |  
**நடிகையாக**  
| 1994 | *நம்மவர்* | நிர்மலா | முதல் படம் | } |
| --- | --- | --- | --- | --- |
# எர்த் (1930 திரைப்படம்)

**எர்த்** (, எழுத்துப்பெயர்ப்பு: *Zemlya*; பொருள்: உலகம்) என்பது 1930 ஆம் ஆண்டு வெளிவந்த ஒரு சோவியத் நாட்டு ஊமைத் திரைப்படமாகும். ஒலெக்சாண்டர் டோவ்சென்கோ இயக்கத்தில் வெளிவந்த இந்த திரைப்படம், சோவியத் ஒன்றிய அரசின் முதல் ஐந்தாண்டுத் திட்டத்தை எதிர்த்த நில உரிமையாளர்களின் விரோதப் போக்கைப் பற்றிய படமாகும். டோவ்சென்கோ இயக்கத்தில் வெளிவந்த மூன்று உக்ரைன் சம்பந்தப்பட்ட திரைப்படங்களில் இதுவும் ஒன்றாகும்.  
இந்த திரைப்படத்தின் கதையானது இயக்குனரின் சொந்த வாழ்க்கை மற்றும் உக்ரைனில் அப்போது இருந்த செயல்முறைகளின்அடிப்படையில் எழுதப்பட்டது. இந்த படத்தின் கதை மற்றும் அதன் உக்ரைன் பின்னணி ஆகியவற்றால், இது சோவியத் குடியரசின் மற்ற பகுதிகளில் எதிர்மறையான வரவேற்பைப் பெற்றது.  
*எர்த்* பொதுவாக டோவ்சென்கோவின் சிறந்த படைப்புகளில் ஒன்றாக கருதப்படுகின்றது. மேலும் இது உக்ரானிய நாட்டில் தயாரிக்கப்பட்ட மிகச்சிறந்த திரைப்படங்களில் ஒன்றாகவும் கருதப்படுகிறது.1958 ஆம் ஆண்டு பிரஸ்ஸல்சில் நடந்த உலக கண்காட்சியில் பட்டியலிடப்பட்ட மதிப்புமிக்க 12 திரைப்படங்களின் பட்டியலில், இந்த திரைப்படம் இடம்பெற்றது.
# எர்த் (1930 திரைப்படம்)

## கதை

கோதுமை பயிர்கள் மற்றும் சூரியகாந்தி மலர்ச் செடிகள் நிறைந்த ஓர் வயல் வழியாக வீசும் காற்றின் தொகுப்புடன் திரைப்படம் தொடங்குகிறது. செமியோன் என்ற ஓர் வயதான விவசாயி, ஒரு ஆப்பிள் மரத்தின் கீழ் படுத்துறங்கும் போது இறக்கிறார். இவரது மகன் ஓபனாசு மற்றும் பேரன் வாசில் ஆகியோர் இவரது இறுதி சடங்கில் கலந்துகொள்கின்றனர். அந்த நேரத்தில் கிராமத்தில் ஆர்க்கி பிலோக் தலைமையில் உள்ளூர்வாசிகளான குலாக் மக்கள், சோவியத் அரசின் கூட்டுப்பணி செய்யும் நடைமுறையை கண்டித்து, அதற்கு எதிரான போராட்டங்களை அறிவிக்கின்றனர். மேலும் ஓபனாசின் வீட்டில், வாசிலும் அவரது நண்பர்களும் கூடி கூட்டுப்பணிக்கு ஆதராவாக பேசுகின்றனர், மேலும் இதை எதிர்த்த ஓபனாசுடன் வாதிடுகின்றனர்.  
பின்னர், ஊரிலேயே முதல் உழவு இயந்திரத்தை அரசாங்க உதவியுடன் வாசில் பெறுகிறார். விவசாயிகள் தங்கள் நிலத்தை இயந்திரத்தை கொண்டு உழுது தானியங்களை விதைத்து, பின்னர் அறுவடை செய்கின்றனர். இந்த செயல்பாட்டின் போது உள்ளூர்வாசிகளான குலாக் மக்கள் அமைத்த வேலிகளை அழிக்கின்றனர். பின்னர் அறுவடை செய்த கோதுமையிலிருந்து ரொட்டி உற்பத்தி செய்யப்படுகின்றது. ஒரு நாள் இரவு வாசில் தனது வீட்டிற்கு செல்லும் வழியில் ஒரு அடையாளம் தெரியாத நபரால் கொல்லப்படுகிறார். இதனால் கோபமுற்ற ஓபனாசு வாசிலின் கொலையாளியைத் தேடி அலைகிறார். பின்னர் சந்தேகத்தின் பேரில் பிலோக்கின் மகன் கோமாவை எதிர்கொள்கிறார். இருப்பினும் கோமா எதையும் ஒப்புக்கொள்ளாமல் நழுவிச் செல்கிறார்.  
வாசிலின் இறுதிச் சடங்கிற்கு தலைமை தாங்க வரும் உருசிய மதகுருவை ஓபனாசு திருப்பி அனுப்புகிறார். மேலும் அன்று முதல் தான் நாத்திகத்தை கடைபிடிப்பதாக அறிவிக்கிறார். பின்னர் ஓபனாசு வாசிலின் நண்பர்களிடம் தனது மகனுக்கு மதச்சார்பற்ற முறையில் இறுதிச் சடங்கை செய்து முடிக்க வேண்டுகிறார். வாசிலின் நண்பர்கள் அவருடைய வேண்டுதலின் படி அவ்வாறு செய்கிறார்கள். அதே நேரத்தில் வாசிலுக்காக நிச்சயக்கப்பட்ட நடாலியா இதை கண்டு மிகவும் துக்கப்படுத்துகிறார். மேலும் உள்ளூர் பாதிரியார் இந்த இறுதி சடங்கு முறைகளை கண்டித்து குடும்பத்தை சபிக்கிறார். வாசிலியை அடக்கம் செய்யும் தருணத்தில், கோமா அங்கே வந்து தான் கூட்டுப்பணியை எதிர்ப்பதாகவும், அதை ஆதரித்தற்காக வாசிலியை கொன்றதாகவும் அறிவிக்கிறார். இதை தொடந்து உள்ளூர் கிராமவாசிகள் கோமாவை புறக்கணிக்கிறார்கள். அதே நேரத்தில் வாசிலின் நண்பர் ஒருவர் அவரைப் புகழ்ந்து பாடுகிறார். சிறிது நாட்களுக்கு பிறகு மழையில் நடாலியா தன் புதிய காதலருடன் தழுவிக்கொள்ளும் காட்சியுடன் படம் முடிகிறது.
# எர்த் (1930 திரைப்படம்)

## நடிப்பு

- குர்ட் சுடீபன் இரோசிபோவிச் - ஓபனாசு
- சுவாசென்கோ அண்டிரியோவிச் - வாசிலி
- யூலியா சொல்ன்ட்சேவா - வாசிலியின் சகோதரி
- எலேனா மக்சிமோவா - நடாலியா
- மிகோலா ககரோவிச் நாடெம்சுகி - செமியோன்
- பெட்ரோ மசோகா - கோமா பிலோகின்
- இவான் பிராங்கோ - ஆர்க்கி பிலோகின்
- வொலோடிமிர் மிகாசலோவ் - கிறித்துவ மதகுரு
- பாவ்லோ பெட்ரிக் - பொதுவுடைமை கட்சி தலைவர்
- உமானெட்சு ஆமாம் - விவசாயி
- பொண்டினா - விவசாயப் பெண்
- லூகா லியாசேன்கோ - ஓரு இளம் குலாக் போராளி
# எர்த் (1930 திரைப்படம்)

## பின்னணி

உக்ரேனிய சோவியத் குடியரசில் கூட்டுறவு விவசாயம் செயல்படுத்தப்பட்ட போது, இந்த திரைப்படத்தை டோவ்சென்கோ எழுதி, இயக்கி படமாக்கினார். இந்த திரைப்படம் அப்போதைய காலக்கட்ட மாற்றங்களை பிரதிபலிப்பதாக டோவ்சென்கோ விவரித்தார். 1930 களில் சோவியத் அரசு விவசாய உற்பத்தியை பெருக்குவதற்காக தனியாருக்கு சொந்தமான பண்ணைகளை ஒருங்கிணைத்து அரசுடைமையாக்க முற்பட்டது. இதை எதிர்த்த விவசாயிகள் தாங்கள் வளர்த்த விலங்குகளைக் கொள்வது, விவசாய இயந்திரங்களை நாசப்படுத்துவது மற்றும் திட்டத்தை செயல்படுத்த வந்த சோவியத் அரசின் முகவர்களைக் கொள்வது என பல வழிகளில் தங்கள் எதிர்ப்பை தெரிவித்தனர். மேலும் இந்த கதையின் பெரும்பகுதி இயக்குனரின் செயல்முறையின் அனுபவத்தில் இருந்து எழுதப்பட்டதாக தெரிவித்தார்.வாசிலி கதாபாத்திரம் அவரது சொந்த மாவட்டத்தில் ஒரு சோவியத் முகவர் படுகொலை செய்யப்பட்டதை அடிப்படையாகக் கொண்டது. மேலும் செமியோனின் கதாபாத்திரத்தை தனது சொந்த தாத்தாவை அடிப்படையாகக் கொண்டது எனக் கூறினார். இந்த திரைப்படத்தின் படமாக்கம் 24 மே 1929 அன்று தொடங்கி 25 பிப்ரவரி 1930 அன்று நிறைவடைந்தது. இந்த திரைப்படத்திற்கு லெவ்கோ ரெவட்சுகி இசையமைத்தார்.
# எர்த் (1930 திரைப்படம்)

## பின்னணி

### ஒளிப்பதிவு

<nowiki/>செடிகளின் அருகில் ஒரு பெண் நிற்பதைக் காட்டுகிறது]]
இந்த திரைப்படத்தின் படப்பிடிப்பு பெரும்பாலும் உக்ரைனின் போல்டாவா மாகாணத்தில் நடந்தது. இந்த படத்தைத் தயாரிக்க டோவ்சென்கோவுக்கு உக்ரேனிய ஒளிப்பதிவாளர் டானிலோ டெமட்சுகி உதவினார். டெமட்சுகி ஏற்கனவே டோவ்சென்கோவின் முந்தைய இரண்டு படங்களுக்கு தயாரிப்பாளராக இருந்தார். இந்த திரைப்படத்தில் கதாபாத்திரங்களை முன்னிலைப்படுத்த பல காட்சிகளில் ஒப்பனை பரவலாகப் பயன்படுத்தப்பட்டுள்ளது.
# எர்த் (1930 திரைப்படம்)

## வெளியீடு

இந்த திரைப்படம் 8 ஏப்ரல் 1930 அன்று வெளியிடப்பட்டது. திரைப்படம் வெளியான ஒன்பது நாட்களுக்குப் பிறகு சோவியத் அதிகாரிகளால் இது தடை செய்யப்பட்டது. மேலும் இதை மீண்டும் காட்சிப்படுத்த இதில் பல காட்சிகளை நீக்குமாறு அறிவுறுத்தப்பட்டது. 1941 ஆண்டில் இரண்டாம் உலகப் போரின் போது ஜெர்மனிய விமான தாக்குதலில் இந்த திரைப்படத்தின் அசல் பதிவுகள் அழிக்கப்பட்டது. 1952 ஆம் ஆண்டில் டோவ்சென்கோ இந்த திரைப்படத்தை தழுவி ஒரு நாவலை எழுதினார்.  
2012 ஆம் ஆண்டில், உக்ரேனிய அரசு திரைப்பட காப்பகமான தேசிய ஒலெக்சாண்டர் டோவ்சென்கோ திரைப்பட மையம், எஞ்சி இருந்து பதிவுகளிலிருந்து இந்த படத்தை மீட்டெடுத்து, உக்ரேனிய நாட்டுப்புற இசையமைப்பாளர்கள் தகா பிராகா உதவியுடன் ஒரு புதிய பின்னணி இசையுடன் சேர்த்து வெளியிட்டது. இந்த புது பதிப்பு 2012 ஒடேசா சர்வதேச திரைப்பட விழாவில் முதன்முறையாக திரையிடப்பட்டது. 1995 ஆம் ஆண்டில் *டைம் அவுட்* இதழால் நடத்தப்பட்ட ஓர் வாக்கெடுப்பில், கடந்த நூற்றாண்டின் 100 சிறந்த திரைப்படங்களின் வரிசையில் இந்த திரைப்படம் இடம் பெற்றது. 2012 ஆண்டு உலகின் மிகச்சிறந்த திரைப்படங்களை தேர்ந்தெடுக்கும் கருத்துக்கணிப்புகளில் இந்த படைப்பு 10 விமர்சகர்களின் வாக்குகளைப் பெற்றது.  
*எர்த்* பரவலாக டோவ்சென்கோவின் மகத்தான படைப்பாக கருதப்படுகிறது. மேலும் இது உக்ரைனில் இதுவரை தயாரிக்கப்பட்ட மிகச்சிறந்த படங்களில் ஒன்றாக கருதப்படுகின்றது. 1958 ஆம் ஆண்டு பிரஸ்ஸல்சில் நடந்த உலக கண்காட்சியில் பட்டியலிடப்பட்ட மதிப்புமிக்க 12 திரைப்படங்களின் பட்டியலில், இந்த திரைப்படம் இடம்பெற்றது. மேலும் 2015 ஆம் ஆண்டில் ஐக்கிய நாடுகள் கல்வி, அறிவியல், பண்பாட்டு நிறுவனம் (யுனெஸ்கோ) தனது 70 வது ஆண்டு நிறைவைக் கொண்டாடும் விழாவில் திரையிடப்பட்ட ஐந்து படங்களில் ஒன்றாக *எர்த்* தேர்ந்தெடுக்கப்பட்டது.
# வரைவு:தொல்காப்பியத் தாவரங்கள்

**தொல்காப்பியத் தாவரங்கள்**  
தொல்காப்பிய<nowiki/>த்தில் பலவகையான தாவரங்கள் குறிப்பிடப்படுகின்றன. மரம், செடி, கொடி, புதல், புல், நீர்த் தாவரங்கள், பாசி போன்ற வகைப்பாடுகளின் அடிப்படையில் தொல்காப்பியத்தில் குறிப்பிடப்படும் தாவரங்களைக் காணமுடிகின்றது.  
**மரம்**  
யா, மா, உதி, புளி, ஒடு, சே, விசை, ஆண், பனை, அரை, இல்லம், எகின், குமிழ், ஞெமை, நமை, புல், ஆல், வேம்பு, கடு, உன்னம், சார், ஆர், வெதிர், காஞ்சி, நொச்சி, வாகை  
**செடி**  
வெட்சி, குறிஞ்சி, கரந்தை, தும்பை, ஆவிரை, எள்  
**கொடி**  
தளா, முல்லை, வஞ்சி, உழிஞை, வள்ளி, பீர்  
**புதல்**  
பிடா, காயா  
**புல்**  
புல், நெல்  
**நீர்த் தாவரங்கள்**  
தாமரை, ஆம்பல், நெய்தல்  
**பாசி**  
நீர்ப்பாசி, நிலவாழ்பாசி  
**உசாத்துணை**  
தொல்காப்பியம்
# நிம்மி

**நிம்மி** ( *Nimmi* ) (பிறப்பு நவாப் பானு; 18 பிப்ரவரி 1932 - 25 மார்ச் 2020), 1950கள் மற்றும் 1960 களின் முற்பகுதியில் பாலிவுட் திரைப்படங்களில் பங்களித்த இந்திய நடிகை ஆவார். இந்தி<nowiki/>த் திரைப்படங்களின் "பொற்காலத்தின்" முன்னணி நடிகைகளில் ஒருவராக இருந்தார்.  
உற்சாகமான கிராமப் பெண் கதாபாத்திரங்களில் நடித்ததன் மூலம் இவர் பிரபலமடைந்தார். அதேசமயம் கற்பனை மற்றும் சமூகக் கதைகளிலும் நடித்துள்ளார். சாசா (1951), இந்தியாவின் முதல் வண்ணப்படமான ஆன் (1952) ( டெக்னிக் வர்ணத்தில் வெளியான முதலாவது திரைப்படம் இதுவாகும். கேவா வர்ணத்தில் 16 மிமீ இல் தயாரிக்கப்பட்ட இத்திரைப்படம் பின்னர் டெக்னிக் வண்ணத்திற்கு மாற்றப்பட்டது) *உரான் கடோலா* (1955) ( பின்னர் இது இந்தியில் இருந்து தமிழுக்கு மொழிமாற்றம் செய்யப்பட்டு வானரதம் என வெளியனது), *பாய்-பாய்* (1956), *குந்தன்* (1955), *மேரே மெஹபூப்* (1963), *பூஜா கே பூல்* (1964), *ஆகாஷ்தீப்* (1965), மற்றும் *பசந்த் பஹார்* (1956).ஆகிய படங்களில் நடித்திருந்தார். ராஜ் கபூர் நவாப் பானு என்ற இவரது பெயரை "நிம்மி" என்று மாற்றினார்.
# நிம்மி

## ஆரம்பகால வாழ்க்கை.

நவாப் பானு ஆக்ராவில் ஒரு முஸ்லிம் குடும்பத்தில் பிறந்தார். இவரது தாயார் வாஹிதன் ஒரு பாடகியும் மற்றும் நடிகையும் ஆவார். நிம்மியின் தந்தை அப்துல் ஹக்கீம் ஒரு இராணுவ ஒப்பந்தக்காரராக பணியாற்றினார். இவர் பிறந்தவுடன் இவரது தாத்தா "நவாப்" என்றும் இவரது பாட்டி "பானு" என்றும் வைத்தனர். இவரது தாயார் இந்தியத் திரைப்பட இயக்குநர் மெகபூப் கான் மற்றும் அவரது குடும்பத்தினருடன் நல்லுறவில் இருந்தார். அவர்கள் திரைப்படத் தயாரிப்பில் முக்கிய மற்றும் செல்வாக்கு மிக்கவர்களாக இருந்தனர்.
# நிம்மி

## தொழில் வாழ்க்கை

1930 களில் இவரது தாயார் வாஹிதனுடன் பணியாற்றிய மெஹபூப் கான் 1948 ஆம் ஆண்டில் நிம்மிக்கு தனது அப்போதைய தயாரிப்பான *அந்தாஸ்* படத்தின் படபிடிப்பை பார்க்க அழைத்தார். திரைப்படங்களில் ஆர்வம் கொண்டிருந்த இவருக்கு இது திரைப்படத் தயாரிப்பு செயல்முறையைப் புரிந்துகொள்ள ஒரு வாய்ப்பாக இருந்தது. படப்பிடிப்பின் போது, நிம்மி படத்தில் ராஜ் கபூரை சந்தித்தார். அந்த நேரத்தில், ராஜ் கபூர் தனது தயாரிப்பான *பர்சாத்* (1949) படத்தில் இரண்டாவது கதாநாயகியாக நடிக்க ஒரு இளம் பெண்ணைத் தேடிவந்தார். அந்தாஸ் படப்பிடிப்பில் நிம்மியை பார்த்த ராஜ்கபூர், நடிகர் பிரேம்நாத்துக்கு ஜோடியாக *பர்சாத்* படத்தில் பதின்ம வயது நிம்மியை நடிக்க வைத்தார். நகரத்தில் வாழும் மனிதாபிமானமற்ற மனிதரைக் காதலிக்கும் அப்பாவிப் பெண்ணாக நிம்மி நடித்தார். 1949 இல் வெளியான *பர்சாத்* திரைப்பட வரலாற்றில் இடம் பெற்றது. இது வணிக ரீதியான வெற்றியாக இருந்தது. நட்சத்திரங்களான நர்கிஸ், ராஜ் கபூர் மற்றும் பிரேம் நாத் ஆகியோர் இருந்தபோதிலும், நிம்மி மிகவும் முக்கியமான பாத்திரத்தைக் கொண்டிருந்தார். மேலும் பார்வையாளர்களிடையே நல்ல வரவேற்பைப் பெற்றார்.
# நிம்மி

## இறப்பு

நீண்டகால நோயினால் பாதிக்கப்பட்டிருந்த நிம்மி மார்ச் 2020 அன்று, அவர் தனது 87 வயதில் ஜுஹு மருத்துவமனையில் இறந்தார்.
# நிம்மி

## ஆதாரங்கள்

- Interview, *Nimmi: "I have a dream to be Queen"*, இந்தியன் எக்சுபிரசு Newspaper, Issue date: Friday, 30 May 1997. Copyright © 1997 Indian Express Newspapers (Bombay) Ltd.
- Reuben, Bunny. *Mehboob: India's DeMille*, South Asia Books
- Raheja, Dinesh. *The Hundred Luminaries of Hindi Cinema*, India Book House Publishers.
- Reuben, Bunny. *Follywood Flashback*, Indus publishers
- Rajadhyaksha, Ashish and Willemen, Paul. *The Encyclopedia of Indian Cinema*, Fitzroy Dearborn Publishers.
- Akbar, Khatija. *Madhubala: Her Life, Her Films*, New Delhi: UBS Publishers' Distributors
- Lanba, Urmila. *The Life and Films of Dilip Kumar*, Orient Paperbacks, India; New e. edition
- Ritu, Nanda. *Raj Kapoor: His Life, His Films*, Iskusstvo
# ஆர். சுந்தரமூர்த்தி

**ஆர். சுந்தரமூர்த்தி** என்பவர் சிறந்த இந்திய திரைப்பட ஒப்பனை கலைஞர் மற்றும் நடிகர் ஆவார். இவர் சிறந்த ஒப்பனை கலைஞருக்கான விருதினை பெற்றுள்ளார்.  
தமிழ் மற்றும் இந்தித் திரைப்படங்களில் நடித்து நடிகராகவும் அறியப்படுகிறார். 1999 இல் வெளிவந்த படையப்பா திரைப்படம் இவருக்கு சிறந்த அறிமுகத்தை பெற்று தந்தது. சுந்தரமூர்த்தி இரசினிகாந்து அவர்களின் முதல் ஒப்பனைக் கலைஞராக அறியப்படுகிறார்.  
இவருக்கு படையப்பா திரைப்படத்திற்காக மாநில விருது மற்றும் கலைமாமணி விருது ஆகியவை வழங்கப்பட்டன.
# ஆர். சுந்தரமூர்த்தி

## திரைப்படங்கள்

### ஒப்பனைக் கலைஞர்

- *சாது மிரண்டால்* (1966; உதவியாளர்)
- *மதராஸ் டு பாண்டிச்சேரி* (1966; உதவியாளர்)
- *தாமரை நெஞ்சம்* (1968)
- *பூவா தலையா* (1969)
- *சாந்தி நிலையம்* (1969)
- *இரு கோடுகள்* (1969)
- *வெள்ளிவிழா* (1972)
- *அபூர்வ ராகங்கள்* (1975)
- *மூன்று முடிச்சு (திரைப்படம்)* (1976)
- *அவர்கள் (திரைப்படம்)* (1977)
- *ஏக் தூஜே கே லியே* (1981)
- *பாடகன்* (1982)
- *சலங்கை ஒலி* (1983)
- *பம்பாய்* (1995)
- *தில் சே* (1998)
- *படையப்பா* (1999)
- *சந்திரமுகி (திரைப்படம்)* (2005)
# ஆர். சுந்தரமூர்த்தி

## திரைப்படங்கள்

### நடிகர்

;திரைப்படங்கள்
| ஆண்டு | திரைப்படங்கள் | கதாபாத்திரம் | குறிப்பு |
| --- | --- | --- | --- |
| 1968 | *தாமரை நெஞ்சம்* | குறிப்பிடப்படவில்லை |  |
| 1984 | *புதியவன்* |  |  |
| 1985 | *முகிலா மல்லிகை* | கன்னடத் திரைப்படம் |  |
| *சிந்து பைரவி* | ஜேசிபி வாகன ஓட்டுநர் |  |  |
| 1990 | *ஒரு வீடு இரு வாசல் (திரைப்படம்)* | ஒப்பனை கலைஞராக | கௌரவத் தோற்றம் |
| 1991 | *அழகன் (திரைப்படம்)* | மனோகரன் |  |
| 1995 | *முத்து (திரைப்படம்)* |  |  |
| 1999 | *ஹலோ (திரைப்படம்)* |  |  |
| 2000 | *அலைபாயுதே* | நாடார் |  |
| *கண்டுகொண்டேன் கண்டுகொண்டேன்* | வீட்டு உரிமையாளர் |  |  |
| 2001 | *12 பி (திரைப்படம்)* | சதாசிவம் |  |
| 2003 | *திருமலை (திரைப்படம்)* | அரசு என்பவரால் பாதிக்கப்படக்கூடிய நபர் |  |
| 2004 | *உதயா* | நிரஞ்சன் | } |  
; தொலைக்காட்சி
| ஆண்டு | தொடர்கள் | கதாபாத்திரம் | குறிப்பு |
| --- | --- | --- | --- |
| 1998 | *ப்ரேமி* | எம் எஸ் பாஸ்கரின் உதவியாளர் |  |
| 2001 | *மர்மதேசம் (தொலைக்காட்சித் தொடர்)#சொர்ண ரேகை* | மீனாட்சியின் தந்தை |  |
| 2003 | *அண்ணி* |  |  |
# ஆர். சுந்தரமூர்த்தி

## விருதுகள் மற்றும் பரிந்துரைகள்

| 1999 | தமிழக அரசு திரைப்பட விருதுகள் | சிறந்த ஒப்பனை கலைஞருக்கான தமிழக அரசின் மாநில விருது | *படையப்பா* | } |
| --- | --- | --- | --- | --- |
# தேசிய மகளிர் வரலாற்று கண்காட்சி மண்டபம்

**id="4" |தேசிய மகளிர் வரலாற்று கண்காட்சி மண்டபம்**  
| திசம்பர் 9,2002 (ID1) &nbsp;&nbsp;<span>(<span>2002-12-0</span></span> |
| --- |
**தேசிய மகளிர் வரலாற்றுக் கண்காட்சி மண்டபம்** (*National Women 's History Exhibition Hall*) என்பது தென் கொரியாவின் கோயாங்கில் உள்ள ஒரு மகளிர் வரலாற்று அருங்காட்சியகம் ஆகும். கோயாங் அரசாங்க வளாகத்தின் முதல் மற்றும் இரண்டாவது தளங்களில் இது அமைந்துள்ளது.  
முதன்முதலில் தென்கொரியாவின் சியோலில் உள்ள டேபாங்-டாங் உள்ள மகளிர் திறவெளியில் திசம்பர் 9,2002 அன்று தென் கொரியாவின் முதல் பெண்கள் வரலாற்று அருங்காட்சியகமாகத் திறக்கப்பட்டது. இது 2012ஆம் ஆண்டில் தேசிய அருங்காட்சியகமாக மாறியது.  
தேசிய மகளிர் வரலாற்று கண்காட்சி மண்டப அருங்காட்சியகம் செப்டம்பர் 1,2014 அன்று கோயாங்கிற்கு மாற்றப்பட்டது. ஏனெனில் இதன் முந்தைய இடம் பத்து ஆண்டுகளுக்கு இலவசமாகக் குத்தகைக்குப் பெறப்பட்டது.
# கரேன் பிளிக்சன் அருங்காட்சியகம்

**கரேன் பிளிக்சன் அருங்காட்சியகம்** (*Karen Blixen Museum-Kenya*) கென்யா நைரோபிக்கு வெளியே 10 கிலோ மீட்டர் தொலைவில் "நாங் மலைகளின் அடிவாரத்தில்" அமைந்துள்ள ஓர் அருங்காட்சியகம் ஆகும். இது இடச்சு எழுத்தாளர் கரேன் பிளிக்சனின் முன்னாள் ஆப்பிரிக்க இல்லமாகும். இது 1937ஆம் ஆண்டு ஆப்பிரிக்காவிற்கு வெளியே (அவுட் ஆப் ஆப்பிரிக்கா) எனும் புத்தகத்திற்காகப் பிரபலமானது. இது தோட்டத்தில் வாழ்க்கையை விவரிக்கிறது.
# கரேன் பிளிக்சன் அருங்காட்சியகம்

## வரலாறு

இது அப்போதைய பிரித்தானியக் கிழக்கு ஆப்பிரிக்காவில் அமைந்துள்ள ஆடம்பர மாளிகை வீடு ஆகும். கரேன் பிளிக்சன் அருங்காட்சியகம் 1912ஆம் ஆண்டில் சுவீடன் பொறியாளர் அகே சோர்ஜெர்னால் கட்டப்பட்டது. வீடு மற்றும் வீட்டுடன் இணைக்கப்பட்ட இதன் சொத்துக்கள் 1917ஆம் ஆண்டில் கரேன் பிளிக்சன் மற்றும் அவரது கணவர் பரோன் ப்ரோர் வான் பிளிக்ஸன்-பினெக் ஆகியோரால் ஒரு காபி தோட்டத்தைச் செயல்படுத்தும் நோக்கத்துடன் வாங்கப்பட்டன. 1921இல் பிளிக்சன்ஸ் பிரிந்த பிறகு, கரேன் பிளிக்சன் 1931ல் டென்மார்க்கிற்குத் திரும்பும் வரை இந்த வீட்டில் தொடர்ந்து வசித்து வந்தார். இவரது வாழ்க்கை மிகவும் பிரபலமான புத்தகமான *அவுட் ஆப் ஆப்பிரிக்காவிலும்*, இவரது புத்தகமான *சேடோசு ஆன் தி கிராஸிலும்* விவரிக்கப்பட்டுள்ளது.  
பிளிக்சன் இறந்த பிறகு, இந்த வீடு 1964இல் இடச்சு அரசாங்கத்தால் புதிய கென்ய அரசாங்கத்திற்குச் சுதந்திர பரிசாக நன்கொடையாக வழங்கப்பட்டது. மேலும் 1985ஆம் ஆண்டு வெளியான திரைப்படத்தின் பிரபலத்தைத் தொடர்ந்து, கென்யாவின் தேசிய அருங்காட்சியகங்களில் ஒன்றாக 1986இல் பொதுமக்களுக்குத் திறக்கப்பட்டது. இருப்பினும், இந்த தளம் *அவுட் ஆப் ஆப்பிரிக்கா* படமாக்கப்பட்ட இடம் அல்ல. காபி பண்ணை உபகரணங்களைக் கொண்ட தளங்களைக் காணலாம்.இங்கு ஒரு பரிசுப் பொருட்கள் கடையும் உள்ளது. அருங்காட்சியகத்தின் மைதானங்கள் திருமணங்கள், பெருநிறுவன நிகழ்வுகள் மற்றும் பிற நிகழ்வுகளுக்கு வாடகைக்குக் கிடைக்கின்றன.
# பூண்டு தோலுரிப்பான்

குழாய்]]  
**பூண்டு தோலுரிப்பான்** (*garlic peeler*) என்பது பூண்டுப் பல்லின் தோலினை உரிக்கப் பயன்படும் சமையலறைக் கருவியாகும். ஏறத்தாழ விரல் அளவு இருக்கும் இது சிலிக்கான் அல்லது இரப்பரால் செய்யப்பட்ட குழாய் ஆகும்.
அமெரிக்க வடிவமைப்பாளர் பென் ஒமிசை (Ben Omessi) இதனை கண்டு பிடித்தார். 1998 ஆம் ஆண்டு இதற்கு காப்புரிமையையும் பெற்றுள்ளார்.
# பூண்டு தோலுரிப்பான்

## பயனாகும் முறை

இக்குழாயில், ஒரு பூண்டுப் பல்லினைச் செருகி, மெதுவாக அழுத்தி உருட்டினால், அக்குழாயில் பூண்டும், அதன் தோலும் தனித்தனியாகப் பிரிந்து விடும். பின்பு அவற்றை வெளியே எடுத்து விடலாம். இது மின்சாரம் இல்லாமல், மனித சக்தியாலே பயன்படுத்த முடியும் என்பது இதன் சிறப்புத் தன்மையாகக் கருதப்படுகிறது.
# பூண்டு தோலுரிப்பான்

## இதையும் காணவும்

- பூண்டு அழுத்தி
# நந்திதா ராய்

**நந்திதா ராய்** (*Nandita Roy*, பிறப்பு: 3, ஏப்ரல், 1955) என்பவர் ஒரு இந்திய திரைப்படப் படைப்பாளியும், திரைக்கதை எழுத்தாளரும் ஆவார். இவர் தன் இணை இயக்குநரான ஷிபோப்ரோசாத் முகர்ஜியுடன் இணைந்து *இச்சே* (2011) படத்தை இயக்கி இயக்குநராக அறிமுகமானார். இருவரும் *ஆக்சிடண்ட்*, *முக்தோதர*, *அலிக் சுக்*, *ராம்தானு*, *பேலா சேஷே*, *ஹாமி*, *பிரக்தான்*, *போஸ்டோ*, *கொந்தோ* ஆகிய படங்களை இயக்கியுள்ளனர். இவர் பல படங்களிலும், பல புகழ்பெற்ற இயக்குநர்களுடன் பணியாற்றியுள்ளார்.
# நந்திதா ராய்

## துவக்ககால வாழ்க்கை

நந்திதா ராய் 3, ஏப்ரல், 1955 அன்று மும்பையில் பிறந்தார். இவர் பம்பாயின் வில்லே பார்லேயின் புறநகரில் உள்ள செயின்ட் ஜோசப் கான்வென்ட் உயர்நிலைப் பள்ளியில் பயின்றார். மேலும் பார்லே கல்லூரியில் பொருளாதாரத்தில் பட்டம் பெற்றார். பின்னர் செயின்ட் ஜோசப் கான்வென்ட்டில் துவக்கப்பள்ளி ஆசிரியராகப் பணியாற்றத் தொடங்கினார். பின்னர் மும்பை பல்கலைக்கழகம், கலினாவில் பொருளாதாரத்தில் முதுகலைப் பட்டம் பெற்றார். இவர் 1977 இல் நிதிஷ் ராயை மணந்தார். இவர் தற்போது இந்தியாவின் கொல்கத்தாவில் தனது குடும்பத்துடன் வசித்து வருகிறார்.
# நந்திதா ராய்

## தொழில்

நந்திதா ராய் தனது தொழில் வாழ்க்கையை 1978 இல் கையுறை-கைப்பாவை ஆட்டக்காரராகவும், குழந்தைகளுக்கான குறும்பட பொம்மைப் படமான *அகடூம்-பகடூம்* படத்தின் இணை இயக்குனராகவும் பணியாற்றினார். 1980 கள் மற்றும் 1990 களில், ராய் பல்வேறு திரைப்படங்களில் உதவி படத் தொகுப்பாளர், உதவி இயக்குநர், செட் டிரஸ்ஸர், ஆராய்ச்சி உதவியாளர், திரைக்கதை ஆசிரியர் என பல்வேறு பொறுப்புகளை ஏற்றுப் பணிபுரிந்தார். வணிகத்தின் பலவேறு பகுதிகளைக் கற்றுக்கொண்டார்.  
நந்திரா ராய் ஒரு காலகட்டத்தில் தொலைக்காட்சித் துறைக்கு நகர்ந்தார். மேலும் ஈ. டி.வி நெட்வர்க்கின் முதல் அபுனைவு மற்றும் புனைவு தயாரிப்பு நிறுவனத்துக்குப் பொறுப்பு ஏற்றார். மேலும் அவர்களின் வங்க மொழி தொலைக்காட்சி அலைவரிசையின் படைப்பு மற்றும் நிர்வாக மேலாளராக இருந்தார். முதல் வங்க மொழி பெண்கள் பத்திரிகை நிகழ்ச்சியான *ஸ்ரீமோதி* உட்பட 19 அசல் அபுனைவு நிக்ச்சிகளை உருவாக்கினார். மேலும் நந்திதா ராய் நன்கு அறியப்பட்ட இயக்குநர்களின் ஒரு மணி நேர தொலைக்காட்சி படங்களைக் கொண்ட தொடரையும் துவக்கினார்.  
நந்திதா ராய் சிபோப்ரோசாத் முகர்ஜியுடன் இணைந்து விண்டோஸ் புரொடக்சன்ஸ் என்ற தயாரிப்பு நிறுவனத்தைத் தொடங்கினார். இவர்கள் ஒன்றாக இணைந்து பல தொலைக்காட்சி அலைவரிசைகளுக்கு நிகழ்ச்சிகளையும், தொடர்களையும் தயாரித்தனர்.  
*பிரக்தான்* 2016 ஆம் ஆண்டின் அதிக வசூல் செய்த வங்க மொழிப் படமாக பகழ்பெற்றது. மேலும் மேற்கு வங்க மொழித் திரைப்பட பத்திரிகையாளர் விருதைப் பெற்றது. *பேலா சேஷே* மற்றும் *இச்சே* ஆகிய படங்கள் முறையே 250 மற்றும் 125 நாட்கள் வெற்றிகரமாக திரையரங்குகளில் ஓடின. இவரது பல படங்கள் விமர்சன ரீதியான பாராட்டுக்களைப் பெற்றன. *இச்சே* படம் இந்தியன் பனோரமா திரைப்பட விழாவில் திரையிடப்பட்டது, *ஆக்சிடண்ட்* படம் கேரள சர்வதேச திரைப்பட விழாவுக்குத் தேர்வு செய்யப்பட்டது. *அலிக் சுக்* படம் கான் திரைப்பட விழாவில் திரையிடப்பட்டது. தேசிய திரைப்பட ஆவணக் காப்பகம் கலாச்சார மற்றும் கல்வி நோக்கங்களுக்காக தங்களின் சேகரிப்பின் ஒரு பகுதியாக *இச்சே* படத்தை ஏற்றுக் கொண்டது. *இச்சே*, *முக்தோதர*, *ராம்தானு* ஆகியவை விஸ்வபாரதி பல்கலைக்கழகத்தின் பி. இடி பாடத்திட்டத்தில் சேர்க்கப்பட்டன. *இச்சே* மற்றும் *முக்தோதர* போன்றவை இக்கட்டான நிலையில் உள்ள பெண்களுக்கான சட்ட மற்றும் உளவியல் ஆலோசனைக்கான சான்றிதழ் பாடத்தில் பயன்படுத்தப்பட்டுளன.
# நந்திதா ராய்

## விருதுகள்

- *முக்தோதர* ஆனந்தலோக் விருது 2012 - சிறந்த படம்
- *அலிக் சுக்* பிலிம்பேர் விருது (கிழக்கு) 2014 - சிறந்த இயக்கம்
- *பிரக்தான்* இந்தியன் பிசினஸ் பிலிம் அவார்ட்ஸ் 2016
# வடகிழக்கு சீனா

**வடகிழக்கு சீனா** (*Northeast China*, ) என்பது சீனாவின் நிலப்பகுதிகளில் ஒன்றாகும். வரலாற்றில் இந்நிலப்பகுதியை மஞ்சூரியா என்பர். இந்நிலப்பகுதி மூன்று சீன மாகாணங்களை தன்னகத்தேக் கொண்டுள்ளது. லியாவோனிங், சிலின் மாகாணம், கெய்லோங்சியாங் ஆகியன ஆகும். உள் மங்கோலியா இதில் உள்ளடக்கப்படாத நிலமாகும். இந்நிலப்பகுதியில் வடகிழக்கு சீனச்சமவெளி உள்ளது. இது சீனாவின் பெரிய சமவெளிப்பகுதியாகும். இதன் பரப்பளவு ஆகும். இதன் வடபகுதி உருசியாவில் இருந்து அமுர் ஆறும், அர்குன் ஆறும், உசூரியும் தனிமைப்படுத்துகிறது. தெற்குப் பகுதி கொரியாவின் யாலு ஆறும், டுமன் ஆறும் பிரிக்கிறது. உள் மங்கோலியா மேற்குப்பகுதியில் அமைந்துள்ளது.
# வடகிழக்கு சீனா

## மக்கள் தொகை பத்து இலட்சத்திற்கும் மேலுள்ள நகரங்கள்

| 1 | **சென்யாங்** | 5,718,232 | 6,255,921 | 8,106,171 | LN | 2010-11-01 |  |
| --- | --- | --- | --- | --- | --- | --- | --- |
| 2 | **கார்பின்** | 4,933,054 | 5,878,939 | 10,635,971 | HL | 2010-11-01 |  |
| 3 | தாலியன் | 3,902,467 | 4,087,733 | 6,690,432 | LN | 2010-11-01 |  |
| 4 | **சாங்ச்சன்** | 3,411,209 | 4,193,073 | 7,674,439 | JL | 2010-11-01 |  |
| 5 | Anshan | 1,504,996 | 1,544,084 | 3,645,884 | LN | 2010-11-01 |  |
| 6 | Jilin | 1,469,722 | 1,975,121 | 4,413,157 | JL | 2010-11-01 |  |
| 7 | Daqing | 1,433,698 | 1,649,825 | 2,904,532 | HL | 2010-11-01 |  |
| 8 | பூசன் | 1,318,808 | 1,431,014 | 2,138,090 | LN | 2010-11-01 |  |
| 9 | Qiqihar | 1,314,720 | 1,553,788 | 5,367,003 | HL | 2010-11-01 |  |
| 10 | Benxi | 1,000,128 | 1,094,294 | 1,709,538 | LN | 2010-11-01 | } |
# வடகிழக்கு சீனா

## இவற்றையும் காணவும்

- நடு சீனா
- தென்சீனா
- கிழக்கு சீனா
- வடமேற்கு சீனா
- தென்கிழக்கு சீனா
- தென்மேற்கு சீனா
# கோட்டின் கோட்டை

**கோட்டின் கோட்டை** (, , ) உக்ரைன் நாட்டின் செர்னிவ்சி மாகாணத்தில் உள்ள ஓரு பழம்பெரும் கோட்டையாகும். இது உக்ரைன் மற்றும் உருமேனியா நாடுகளுக்கிடையே இருக்கும் பேசராபியா பிராந்தியத்தில், டினிசுடர் நதியின் வலது கரையில் அமைந்துள்ளது. மேலும் இது மற்றோரு பாரம்பரிய கோட்டையான காமின்ட்சு-போடில்சுகயிக்கு அருகில் அமைந்துள்ளது. தற்போது இருக்கும் கோட்டையானது 1375 ஆம் ஆண்டு கட்டப்பட்டது. மேலும் 1380 ஆம் ஆண்டு இந்த கோட்டையின் சுவர்கள் மேம்பட்டடுத்தப்பட்டன. 1460 ஆம் ஆண்டு மோல்டாவிய இளவரசரான சுடீபனின் ஆணையின் பேரில் இந்த கோட்டை மேலும் பலப்படுத்தப்பட்டது.
# கோட்டின் கோட்டை

## வரலாறு

### உருசிய கோட்டை

கோட்டின் கோட்டை முதலில் பத்தாம் நூற்றாண்டில் இளவரசர் வோலோடிமிர் சுவியாடோசுலாவோவிச்சால் கீவின் உருசிய அரசின் தென்மேற்கு எல்லை கோட்டைகளில் ஒன்றாக கட்டப்பட்டது. இவர் இந்த கோட்டையை சுற்றிய நிலங்களை ஆக்கிரமித்த போது, பாதுகாப்பிற்காக இது எழுப்பப்பட்டது. மேலும் இந்த கோட்டை கீவ் நகரை எசுக்காண்டினாவியா மற்றும் கருங்கடலில் உள்ள கிரேக்க நகரங்களுடன் இணைக்கும் ஓரு முக்கியமான வர்த்தக வழித்தடத்தில் அமைந்திருந்தது.  
இந்தக் கோட்டை ஒரு பாறைகள் நிறைந்த பகுதியில் டினிசுடர் நதியின் வலது கரையில் அமைந்துள்ளது. முதலில் இந்த கோட்டை மரச் சுவர்களுடன் பாதுகாப்பு அரண்களுடன் ஒரு பெரிய மண் குன்றின் மீது அமைக்கப்பட்டது. இது ஆற்றின் குறுக்கே உள்ள கோட்டின் குடியேற்றத்தைப் பாதுகாக்கும் வகையில் வடிவமைக்கப்பட்டது. இதன் பிறகு கற்களை கொண்டு வடக்கே ஓரு பாதுகாப்பு கோபுரம் அமைக்கப்பட்டது. அடுத்த பல நூற்றாண்டுகளில், இந்த கோட்டை பல புனரமைப்புகள் மற்றும் விரிவாக்கங்களுக்கு உட்படுத்தப்பட்டது. மேலும் இந்த கோட்டை பல போர்களில் சேதப்படுத்தப்பட்டு, மீண்டும் கட்டப்பட்டது. பதினொன்றாம் நூற்றாண்டின் இறுதியில், கோட்டின் கோட்டை டெரெபோவலியா சமசுதானத்திற்கு சொந்தமானது. 1140களில் இந்தக் கோட்டை காலிக் அரசின் ஒரு பகுதியாக மாறியது.
# கோட்டின் கோட்டை

## வரலாறு

### 20 மற்றும் 21ஆம் நூற்றாண்டுகள்

முதல் உலகப் போரும் அதன் பிறகு நடந்த உருசிய உள்நாட்டுப் போரும் கோட்டின் மக்களை பெரிதும் பாதித்தன. 1918 ஆம் ஆண்டு சனவரியில் மால்டோவா தனது சுதந்திரத்தை அறிவித்து மார்ச் மாதத்தில் உருமேனியாவுடன் இணைந்தது. 1919 சனவரியில் உருசியாவில் சேர்ந்த போல்சிவிக்குகளால் திட்டமிடப்பட்ட ஓரு எழுச்சி நடந்தது. இதற்கு பின் கையெழுத்தான அமைதி ஒப்பந்தத்திற்குப் பிறகு உருமேனியாவின் ஒரு பகுதியாக கோட்டின் சர்வதேச அளவில் அங்கீகரிக்கப்பட்டது. அதன் பிறகு 22 ஆண்டுகளாக உருமேனியாவின் ஒரு பகுதியாக கோட்டின் கோட்டை இருந்தது.  
28 சூன் 1940 அன்று, சோவியத் ஒன்றியம் இந்த பகுதிகளை ஆக்கிரமித்தது. மாஸ்கோவின் உத்தரவின் பேரில், கோட்டின் நகரம் உட்பட பெசராபியாவின் வடக்குப் பகுதி உக்ரேனிய சோவியத் குடியரசில் இணைக்கப்பட்டது. 6 சூலை 1941 அன்று, கோட்டின் நாசி ஜெர்மனி படைகளால் மீண்டும் கைப்பற்றப்பட்டு, உருமானியாவின் ஒரு பகுதியாக ஆக்கப்பட்டது. 1944 ஆம் ஆண்டு கோடை காலத்தில், சோவியத் சிவப்பு இராணுவம் இப்பகுதியை மீண்டும் ஆக்கிரமித்தது. பின்னர் 1991 இல் சோவியத் குடியரசு உடையும் வரை இது அந்த நாட்டின் ஓரு பகுதியாக இருந்தது. அதன் பிறகு கோட்டின் நகரம் உக்ரைன் நாட்டுக்கு மாற்றப்பட்டது. தற்போது கோட்டின் செர்னிவ்ட்சி மாகாணத்தின் முக்கியமான தொழில்துறை, சுற்றுலா மற்றும் கலாச்சார மையமாகும். 2002 ஆம் ஆண்டு இந்த பண்டைய நகரம் அதன் 1000 ஆம் ஆண்டு நிறைவைக் கொண்டாடியது.
# செசுட்ரம் டைர்னம்

**செசுட்ரம் டைர்னம்** (தாவரவியல் பெயர்: *Cestrum_diurnum*, ஆங்கிலம்: *day-blooming cestrum*, *day-blooming jessamine*, *day-blooming jasmine*. *Din ka Raja* = king of the day (உருது, இந்தி)) என்பது மல்லி என அழைக்கப்பட்டாலும், தாவரவியல் அடிப்படையில் இது மல்லிகைப் பேரினத்தின் கீழ் வகைப்படுத்தப்படவில்லை. மாறாப் பசுமை இனமான இது புதர் வகையாகும். இவ்வினத்தினை விதைகள் மூலம் எளிமையாக வளர்க்க இயலும் என்பதால் அதிக அளவில் வளர்க்கப்படுகின்றன. நேராக வளரும் இதன் தண்டானது, பல கிளைகளைக் கொண்டும், அதில் இலைகள் செழுமையாக பச்சை நிறத்துடன் காணப்படுகிறது. இதன் மஞ்சரி நீளமான காம்புகளுடன் பூங்கொத்தாக இருக்கிறது. இதன் நறுமணமும் நடுத்தரமாக உள்ளது.
# ஜான் வாலிஸ்

**ஜான் வாலிஸ்** (*John Wallis*) என்பார் 1616 ஆம் ஆண்டு டிசம்பர் மாதம் 3 ஆம் தேதி முதல் 1703 ஆம் ஆண்டு நவம்பர் மாதம் 8 ஆம் தேதி வரை வாழ்ந்த ஆங்கில மதகுருவும் மற்றும் கணிதவியலாளரும் ஆவார். இவர் நுண்கணிதத்தின் வளர்ச்சிக்கு ஓரளவு பாடுபட்டுள்ளார்.  
இவர் 1643 ஆம் ஆண்டு முதல் 1689 ஆம் ஆண்டு வரை பாராளுமன்றத்திற்கும் பின்னர் அரசவைக்கும் தலைமை குறியாக்கவியலாளராக பணியாற்றினார். முடிவிலியின் கருத்தை பிரதிநிதித்துவப்படுத்த ∞ என்ற குறியீட்டை அறிமுகப்படுத்திய பெருமைக்குரியவர்.அவர் இதேபோல் எல்லையற்ற என்பதற்க்கு 1/∞ ஐப் பயன்படுத்தினார். ஜான் வாலிஸ் நியூட்டனின் சமகாலத்தவர் ஆவார். இவர் கணிதத்தின் ஆரம்பகால மறுமலர்ச்சியின் மிகச்சிறந்த அறிவுஜீவிகளில் ஒருவர் ஆவார்.
# அமா அருங்காட்சியகம்

**அமா அருங்காட்சியகம்** (ஆங்கிலம்: Ama Museum;) என்பது தைவானில் உள்ள ஆறுதலளிக்கும் பெண்களுக்கு அர்ப்பணிக்கப்பட்ட ஓர் அருங்காட்சியகம். இது 2016-இல், தாய்பெயில் உள்ள டடோங் மாவட்டத்தில் திறக்கப்பட்டது. அசல் இருப்பிடம் நவம்பர் 2020-இல் மூடப்பட்டது. மேலும் இந்த அருங்காட்சியகம் இடமாற்றம் செய்யப்பட்டு ஏப்ரல் 2021-இல் மீண்டும் திறக்கப்பட்டது.
# அமா அருங்காட்சியகம்

## பெயர்

தைவானில் சப்பானிய ஆட்சி போது ஆறுதலளிக்கும் பெண்களுக்காக இந்த அருங்காட்சியகம் அர்ப்பணிக்கப்பட்டுள்ளது. *அமா.* என்றால் தைவானிய ஹொக்கியன் மொழியில் *பாட்டி* என்று பொருள். இது இரண்டாம் உலகப் போரில் உயிர் தப்பியவர்களின் முதிர்ந்த வயதைக் குறிக்கிறது.
# அமா அருங்காட்சியகம்

## வரலாறு

அருங்காட்சியகத்தை நிறுவுவதற்கான திட்டம் 2004-இல் தொடங்கியது. தைவானில் உள்ள மற்றும் வெளியில் உள்ள பொதுமக்களின் பெரும் நன்கொடை மற்றும் தேய்பெ மகளிர் மீட்பு அறக்கட்டளை ஆகியவற்றின் ஆதரவுடன், இந்த அருங்காட்சியக தகடு 8 மார்ச் 2016 அன்று அனைத்துலக மகளிர் தினத்துடன் இணைந்து ஒரு விழாவில் வெளியிடப்பட்டது. விழாவில் குடியரசுத் தலைவர் மா யிங்-ஜியூ மற்றும் ஒரு முன்னாள் ஆறுதல் பெண் ஆகியோர் கலந்து கொண்டனர்.  
மனித உரிமைகள் தினம் மற்றும் ஆறுதல் பெண்களை அறக்கட்டளையால் மேற்கொள்ளப்பட்ட முயற்சிகளின் 25வது ஆண்டு நிறைவோடு இணைந்து கலாச்சார அமைச்சர் செங் லி-சுன் கலந்து கொண்ட விழாவில் இந்த அருங்காட்சியகம் இறுதியாக 10 திசம்பர் 2016 அன்று திறக்கப்பட்டது. சமத்துவத்தை ஊக்குவிப்பதற்கும், பாலியல் துஷ்பிரயோகத்தால் ஏற்படும் சேதங்களை முன்னிலைப்படுத்துவதற்கும் இந்த அருங்காட்சியகம் ஓர் இடமாக இருக்கும் என்று தாய்பெய் மகளிர் மீட்பு அறக்கட்டளைத் தலைவர் கூறினார். விழாவில் சப்பான், தென் கொரியா மற்றும் அமெரிக்காவைச் ஆலோசகர்கள், உலகப்போரில் உயிர் பிழைத்த தைவானிய ஆறுதல் பெண் ஒருவரும் கலந்து கொண்டனர்.  
அமா அருங்காட்சியகம் 2020 நவம்பரில் மூடப்படும் என்று தாய்பெய் மகளிர் மீட்பு அறக்கட்டளை 2020 சூலை மாதம் அறிவித்தது. இந்த அருங்காட்சியகம் 2016-ஆம் ஆண்டில் திறக்கப்பட்டதிலிருந்து இழப்பில் இயங்கி வந்தது. மேலும் அருங்காட்சியகத்தைத் தொடர்ந்து இயக்கும் முயற்சியில் தாய்பெய் மகளிர் மீட்பு அறக்கட்டளை 2019ஆம் ஆண்டில் தனது அலுவலகங்களை விற்றது., கோவிட்-19 தொற்றுநோய் அருங்காட்சியகத்தின் வருமானத்தை மேலும் குறைத்தது. இது அருங்காட்சியகத்தினை மூடுவதற்கான முடிவுக்கு வழிவகுத்தது. 2020-இல், தாய்பெய் மகளிர் மீட்பு அறக்கட்டளை அமா அருங்காட்சியகத்தை நகர்த்த நிதி திரட்டத் தொடங்கியது. அருங்காட்சியகம் முதலில் செயல்பட்டு வந்த இடம் 10 நவம்பர் 2020 அன்று மூடப்படும் என்பதை உறுதிப்படுத்தியது. நவம்பர் 2020 அன்று, தாய்பெய் மகளிர் மீட்பு அறக்கட்டளை அமா அருங்காட்சியகத்தின் நிலை குறித்து மற்றொரு அறிக்கையை வெளியிட்டது. இதன் கண்காட்சிகள் ஏப்ரல் 2021-இல் திறக்க திட்டமிடப்பட்ட மின்குவான் மேற்கு சாலை மெற்ரோ நிலையத்திற்கு அருகிலுள்ள ஒரு அலுவலக கட்டிடத்திற்கு மாற்றப்படும் என்று கூறியது.
# அமா அருங்காட்சியகம்

## கட்டிடக்கலை

அருங்காட்சியகம் முதலில் 495 சதுர மீட்டர் பரப்பளவில் புதுப்பிக்கப்பட்ட 90 ஆண்டுகள் பழமையான இரண்டு மாடிக் கட்டிடத்தில் வைக்கப்பட்டது.
# அமா அருங்காட்சியகம்

## கண்காட்சி

அருங்காட்சியகம் தைவானிய ஆறுதலளிக்கும் பெண்கள் தொடர்பான புகைப்படங்கள், ஆவணங்கள் மற்றும் காணொளிகளை நிரந்தரமாகக் காட்சிப்படுத்தியது.
# அமா அருங்காட்சியகம்

## போக்குவரத்து

அருங்காட்சியகத்தின் பழைய இருப்பிடம் தாய்பெ மெற்றோ டாகியோடோ நிலையத்தின் தென்மேற்கே நடந்து செல்லும் தூரத்தில் அணுகக்கூடியதாக இருந்தது. இதன் புதிய இடம் மின்குவான் மேற்கு சாலை நிலையத்திற்கு அருகிலுள்ள அலுவலக கட்டிடத்தில் செயல்படுகிறது.
# அன்னா அக்மடோவா இலக்கிய நினைவு அருங்காட்சியகம்

**அன்னா அக்மடோவா இலக்கிய நினைவு அருங்காட்சியகம்** (*Anna Akhmatova Literary and Memorial Museum*) என்பது உருசியாவின் சென் பீட்டர்சுபெர்கு நகரில் உள்ள ஓர் இலக்கிய அருங்காட்சியகமாகும். இது கவிஞர் அன்னா அக்மடோவா நினைவாக அர்ப்பணிக்கப்பட்டுள்ளது. 1989ஆம் ஆண்டில் அக்மடோவா பிறந்த நூற்றாண்டு அன்று திறக்கப்பட்டது.
# அன்னா அக்மடோவா இலக்கிய நினைவு அருங்காட்சியகம்

## அரண்மனை

இந்த அருங்காட்சியகம் போண்டங்கா ஆற்றங்கரையில் உள்ள நீரூற்று இல்லத்தின் தெற்கு பிரிவில் (எண் 53) அமைந்துள்ளது. இந்த நீரூற்று இல்லம் 18ஆம் நூற்றாண்டில் உன்னதமான ஷெரெமெடேவ் குடும்பத்திற்கான அரண்மனையாகக் கட்டப்பட்டது. அதே நேரத்தில் தோட்டத்தில் தெற்கு பிரிவு 1845-இல் சேர்க்கப்பட்டது. இது ஐரோனிம் கோர்சினியால் வடிவமைக்கப்பட்டது.  
இப்போது பிரதான கட்டிடத்தில் தூய பீட்டர்சுபெர்கு இசை அருங்காட்சியகமும் செயல்படுகிறது. மேலும் இதில் ஒரு பிரிவு கவிஞரின் அருங்காட்சியகத்திற்கு அர்ப்பணிக்கப்பட்டுள்ளது.
# அன்னா அக்மடோவா இலக்கிய நினைவு அருங்காட்சியகம்

## அருங்காட்சியகம்

அக்மடோவா அருங்காட்சியகம் தசுதாயெவ்சுகி இலக்கிய மற்றும் நினைவு அருங்காட்சியகத்தின் ஒரு கிளையாக 1989-இல் திறக்கப்பட்டது. 2003ஆம் ஆண்டில், கண்காட்சி நினைவுச்சின்னமாக (அக்மடோவா மற்றும் புனினின் மீட்டமைக்கப்பட்ட அடுக்குமாடிக் குடியிருப்புகளுடன்) மற்றும் இலக்கியப் பகுதிகளாகப் பிரிக்கப்பட்டது. 2009ஆம் ஆண்டு வரை, அருங்காட்சியகத்தின் சேகரிப்பில் சுமார் 50,000 பொருட்கள் இருந்தன. இதில் அக்மடோவாவின் படைப்புகள், புகைப்படங்கள் மற்றும் அக்மடோவா மற்றும் அவரது சமகாலத்தவர்களின் கையெழுத்துப் பிரதிகள் இடம் பெற்றன. ஜோசப் பிராட்ஸ்கி விதவையான மரியா சோசானி அருங்காட்சியகத்திற்குப் பரிசளித்த விடயங்களை அடிப்படையாகக் கொண்டது. தளபாடங்கள், நூலகம், அஞ்சல் அட்டை சேகரிப்பு போன்றவை, மாசசூசெட்ஸின் சவுத் ஹாட்லியில் உள்ள பிராட்ஸ்கின் கடைசி வீட்டிலிருந்து பெறப்பட்டது.
# அன்னா அக்மடோவா இலக்கிய நினைவு அருங்காட்சியகம்

## அக்மடோவாவின் பிற அருங்காட்சியகங்கள்

சென் பீட்டர்சுபெர்கில், கவிஞர், கவிஞரைச் சார்ந்தவர்கள் மற்றும் அவரது காலத்திற்கு அர்ப்பணிக்கப்பட்ட அருங்காட்சியகம் உள்ளது. "அன்னா அக்மடோவா. தி சில்வர் ஏஜ்" என்று அழைக்கப்படுகிறது. மேலும் இது அவ்டோவோ அருகே ஒரு சாதாரண அடுக்குமாடி கட்டிடத்தின் தரை தளத்தில் அமைந்துள்ளது.  
சிலோபித்கா-செல்லெக்விசாக என்ற சிறிய கிராமத்தில் கமெல்னிட்ஸ்கி மாகாணத்தில் அண்ணா அக்மடோவா இலக்கிய நினைவு அருங்காட்சியகம் உள்ளது.
# பமீலா ரூக்ஸ்

**பமீலா ரூக்ஸ்** (*Pamela Rooks*, 28 பிப்ரவரி 1958-1 அக்டோபர் 2010) என்பவர் இந்திய திரைப்பட இயக்குநர் மற்றும் திரைக்கதை எழுத்தாளர் ஆவார். இந்தியாவின் பிரிவினையை மையமாக கொண்டு குஷ்வந்த் சிங் எழுதிய புதினத்தை அடிப்படையாகக் கொண்டு உருவாக்கபட்ட *டிரெயின் டு பாக்கித்தான்* (1998) என்ற படத்திற்காக இவர் புகழ்பெற்றார். இந்தப் படம் பல சர்வதேச திரைப்பட விழாக்களில் திரையிடப்பட்டது. இந்த சாதனையைத் தவிர இவர் *மிஸ் பீட்டிஸ் சில்ரன்* (1992) மற்றும் *டான்ஸ் லைக் எ மேன்* (2004) போன்ற விருதுகளைப் பெற்ற பல ஆவணப் படங்களை உருவாக்கியுள்ளார்.
# பமீலா ரூக்ஸ்

## ஆரம்பகால வாழ்க்கை

இவர் கர்னல் ஏ. என். ஜூனேஜா மற்றும் குடி ஜூனேஜா ஆகியோருக்கு இராணுவக் குடும்பத்தில் பமீலா ஜூனேஜா என்ற பெயரில் பிறந்தார். இவர் தனது பள்ளிப்படிப்பை நைனித்தால் மற்றும் சிம்லாவில் உள்ள உறைவிடப் பள்ளிகளில் பயின்றார். அங்கு இவர் நாடகங்களில் ஆர்வம் கொண்டவராக இருந்தார். பின்னர், 1970 களில் தில்லியில் மக்கள் செய்தித் தொடர்பியல் படிக்கும் போது, தில்லியை தளமாகக் கொண்ட நாடகக் குழுவான தியேட்டர் ஆக்சன் குழுவுடன் இணைந்து செயல்பட்டார். இது நாடக இயக்குனரான பாரி ஜான், சித்தார்த்த பாசு, ரோஷன் சேத், லிலெட் துபே, மீரா நாயர் ஆகியோரால் நிறுவப்பட்டது.
# பமீலா ரூக்ஸ்

## தொழில்

இவர் ஒரு பத்திரிகையாளராகவும், தயாரிப்பாளராக தனது தொழில் வாழ்க்கையைத் தொடங்கினார். இந்த காலகட்டத்தில், ஒரு நேர்காணலுக்காக, இவர் *சித்தார்த்தா* (1972) திரைப்படத்திற்காக மிகவும் பாராட்டப்பட்ட இயக்குநர் கான்ராட் ரூக்சை சந்தித்தார். அதனைத் தொடர்ந்து இவர்கள் திருமணம் செய்து கொண்டனர்.  
இவரின் திருமணமானது இவர் ஒரு ஆவணப்படத் தயாரிப்பாளராக பின்னர் உருவாக வழிவகுத்தது. மேலும் இவர் *சிப்கோ: எ ரெஸ்பான்ஸ் டு தி பாரஸ்ட் கிரைசிஸ், கேர்ள் சைல்ட்: பைட்டிங் பார் சர்வைவல், பஞ்சாப்: எ ஹியூமன் டிராகிடி, இண்டியன் சினிமா: தி விண்ட் ஆப் சேஞ்ச்* போன்ற விமர்சன ரீதியாக பாராட்டப்பட்ட ஆவணப்படங்களை உருவாக்கினார். இந்தப் படம் இவருக்கு தேசிய திரைப்பட விருதுகளில் சிறந்த அறிமுக இயகுநருக்கான இந்திரா காந்தி விருதைப் பெற்றுத் தந்தது. 1947 இந்தியப் பிரிவினையை அடிப்படையாகக் கொண்டு, எழுத்தாளர் குஷ்வந்த் சிங் எழுதிய வரலாற்றுப் புதினமான, *டிரைன் டு பாக்கிஸ்தான்* (1956) புதினத்தை அடிப்படையாகக் கொண்ட படத்தை 1998 இல் பமிலா உருவாக்கினார். முன்னதாக இந்தப் புதினத்தை திரைப்படமாக மாற்ற பலர் முயன்ற நிலையில் தோல்வியைத் தழுவி இருந்தனர் என்பது குறிப்பிடத்தக்கது. இந்தப்படம் இந்தியத் திரைப்பட தணிக்கை வாரியத்தில் சிக்கலில் சிக்கியது ஆனால் இறுதியில் தீர்ப்பாயத்திற்குச் சென்ற பின்னர், அங்கு சில பகுதிகள் மௌனிக்கப்பட்டு வெளியிட அனுமதி வழங்கபட்டது.  
இவரது அடுத்த படமான *டான்ஸ் லைக் எ மேன்* 2004 இல் வெளியானது. இப்படம் 2003 ஆம் ஆண்டிற்கான ஆங்கிலத்தில் சிறந்த திரைப்படத்திற்கான தேசிய திரைப்பட விருதைப் பெற்றது.
# பமீலா ரூக்ஸ்

## நேர்ச்சியும் இறப்பும்

2005 நவம்பரில், இந்திரா காந்தி சர்வதேச விமான நிலையத்தில் இருந்து ஆம்ஸ்டர்டாமுக்குப் பயணம் செய்துவிட்டுத் திரும்பிக் கொண்டிருந்த போது தில்லியில் வசந்த் குஞ்ச் என்ற இடத்தில் மாருதி ஆல்டோ கார் கட்டுப்பாட்டை இழந்து இவர் வந்த டொயோட்டா லேண்ட்க்ரூசர் மீது மோதியதில் இவருக்குப் பலத்த மூளைக் காயம் ஏற்பட்டது. பின்னர் இவர் கோமா நிலைக்குச் சென்று ஐந்து ஆண்டுகள் அந்த நிலையில் இருந்தார். கோமாவிலிருந்து மீளாமலேயே தன் 52 வது வயதில் 2010 அக்டோபர் முதல் நாளன்று அதிகாலையில் டிபன்ஸ் காலனியில் இருந்த இவரது வீட்டில் மாரடைப்பால் இறந்தார்.
# அன்னா அக்மடோவா-வெள்ளிக் காலம்

**அன்னா அக்மடோவா. வெள்ளிக் காலம்** (ஆங்கிலம்: Anna Akhmatova. The Silver Age; உருசியம்: Анна Акматова. Серебряный век "Селебраяныy верек") என்பது உருசியாவின் சென் பீட்டர்சுபெர்க்கின் தென்மேற்குப் பகுதியில் உள்ள அவ்டோவோவில் உள்ள ஒரு நகராட்சி அருங்காட்சியகமாகும். இது அன்னா அக்மடோவா மற்றும் பிற முக்கிய உருசிய கவிஞர்கள் மற்றும் 20ஆம் நூற்றாண்டின் முதல் பாதியில் இலக்கிய பிரமுகர்களின் வாழ்க்கை மற்றும் பணிக்கு அர்ப்பணிக்கப்பட்டுள்ளது. இவர்கள் இலக்கியப்பணி உருசிய கலாச்சாரத்தின் வெள்ளிக் காலத்தில் தொடங்கியது. கலாச்சாரத்தின் வெள்ளி யுகத்தில் தொடங்கிய 20ஆம் நூற்றாண்டின் முதல் பாதியில் அன்னா அக்மடோவா மற்றும் பிற முக்கிய உருசிய கவிஞர்கள் மற்றும் இலக்கிய பிரமுகர்களின் வாழ்க்கை மற்றும் பணிக்கு அர்ப்பணிக்கப்பட்ட உருசிய சென் பீட்டர்சுபெர்குவின் தென்மேற்குப் பகுதியில் உள்ள அக்மடோவா உள்ள ஒரு நகராட்சி அருங்காட்சியகம் (அவ்டோவோ மெற்றோ நிலையத்திற்கு அருகில்).  
இது ஒரு சாதாரண அடுக்குமாடி கட்டிடத்தின் தரை தளத்தில் அமைந்துள்ளது.
# வி. என். சாமி

**வி. என். சாமி** என்பவர் தமிழ்நாட்டைச் சேர்ந்த மூத்த ஊடகர் ஆவார். மதுரை வில்லாபுரத்தைச் சேர்ந்த இவர் 50 ஆண்டுகளுக்கும் மேலாகப் இதழியல் துறையில் பணியாற்றி ஓய்வு பெற்றவர்.
# வி. என். சாமி

## வாழ்க்கைக் குறிப்பு

9 சூன் 1931 அன்று பிறந்தார்.  
*தமிழ்நாடு*, *சுதேசமித்திரன்* உள்ளிட்ட இதழ்களில் பணியாற்றினார். இருபது ஆண்டுகளுக்கும் மேலாக *தினமணி* பணியாற்றி, தலைமைச் செய்தியாளராக ஓய்வு பெற்றார்.
# வி. என். சாமி

## எழுதிய நூல்கள்

1. புகழ்பெற்ற கடற்போர்கள்
1. இந்திய விடுதலைப் போரில் தமிழக மகளிர்
1. விடுதலைப் போராட்டத்தில் வெளிநாட்டுப் பெண்கள்
1. விடுதலைப்போரில் புரட்சிப் பெண்கள்
# வி. என். சாமி

## விருதுகள்

தமிழ்நாட்டு அரசின் தமிழ் வளர்ச்சி - செய்தி-மக்கள் தொடர்புத் துறை சார்பில் வழங்கப்படும் கலைஞர் எழுதுகோல் விருதினை (2022-ஆம் ஆண்டிற்கானது) பெற்றார்.
# சோலனலேசு

**சோலனலேசு** (தாவரவியல் பெயர்: *Solanales*) என்பது பூக்கும் தாவரத்திலுள்ள வரிசைகளில் ஒன்றாகும். இதில் இருவித்திலைத் தாவரம் வகையின் கீழுள்ள தாரகைத் தாவரம் அடங்களியுள்ளன. முந்தைய வகைப்பாட்டியல் முறைமைகள் சில இதனை, *போல்மோனியேல்சு* (*Polemoniales*) என்ற வரிசைக்குள் வகைப்படுத்தியிருந்தன. தற்போது பன்னாட்டு அறிஞர், பூக்கும் தாவரத் தொகுதிமரபு குழும முறைமை 4 என்பதையே, முதன்மையாக ஆய்வுகளுக்குப் பயன்படுத்துகின்றனர். ஏனெனில், இது மரபியல் கோட்பாடுகள், பரிணாமவியல் கோட்பாடுகள் கொண்டு, மரபணு ஆய்வுகளினால் கட்டமைக்கப்பட்டுள்ளது. இதன் தொடக்கத்தில், இந்த வரிசை 'யூஅசுட்டிராய்டுகள் I'(APG II --> Euasterids I என்பதில் உள்ளடக்கப்பட்டிருந்தது.
# மூன்றாம் ஷாஜகான்

**மூன்றாம் ஷாஜகான்** (*Shah Jahan* III ) 1711-1772 ), **மிர்சா முஹி-உல்-மில்லத்** என்றும் அழைக்கப்படும் இவர், பதினாறாவது முகலாயப் பேரரசராக சிலகாலம் இருந்தார். ஔரங்கசீப்பின் பேரன் முகம்மது கம் பக்சியின் இளைய மகனாவார். தில்லியில் ஏற்பட்ட சிக்கல்களின் விளைவாக முகலாயப் பேரரசின் மராட்டியப் பகுதிகளின் ஆட்சியாளராக இருந்த இமாத்-உல்-முல்கின் உதவியுடன்1759 டிசம்பரில் மூன்றாம் ஷாஜகான் முகலாய அரியணையில் அமர்த்தப்பட்டார். நாடு கடத்தப்பட்ட முகலாய பேரரசர் இரண்டாம் ஷா ஆலமின் பெயரில் ஆட்சி செய்த முகலாயத் தலைவர்களால் ஷாஜகான் பதவி நீக்கம் செய்யப்பட்டார்.
# இடாதுரா

**இடாதுரா ** (*Datura*) என்பது *சொலனேசியா* என்ற பூக்கும் தாவரக் குடும்பத்தின் 101 பேரினங்களில் ஒன்றாகும். இப்பேரினத்தினை முதலில் விவரித்தவர் கரோலஸ் லின்னேயஸ் ஆவார். இப்பேரினத்தின் இயற்கை வாழ்விடம் அமெரிக்க ஐக்கிய நாடுகளின் தென்மேற்கு, நடுப்பகுதிகள் தொடங்கி, கொலம்பியா, கரிபியன் வரை உள்ளன.
# இடாதுரா

## இப்பேரினத்தின் இனங்கள்

கியூ தாவரவியல் ஆய்வகம், இப்பேரினத்தின் இனங்களாக, 14 இனங்களை, பன்னாட்டு தாவரவியல் அமைப்புகளின் ஒத்துழைப்புகளோடு வெளியிட்டுள்ளது. அவை சான்றுகளுடன், கீழே தரப்பட்டுள்ளன.  
1. Datura arenicola
1. Datura ceratocaula
1. Datura discolor
1. Datura ferox
1. Datura innoxia
1. Datura kymatocarpa
1. Datura lanosa
1. Datura leichhardtii
1. Datura metel
1. Datura pruinosa
1. Datura quercifolia
1. Datura reburra
1. Datura stramonium
1. Datura wrightii
# உருபீடியம் பெர்மாங்கனேட்டு

:: RbCl + KMnO<sub>4</sub> -> KCl + RbMnO<sub>4</sub> ↓
# உருபீடியம் பெர்மாங்கனேட்டு

## இயற்பியல் பண்புகள்

7 °செல்சியசு வெப்பநிலையில் உருபீபிடியம் பெர்மாங்கனேட்டு நீரில் 6.03 கி/லி கரைதிறன் கொண்டு கரைகிறது. 19 °செல்சியசு வெப்பநிலையில் 10.6 கி/லி என்ற கரைதிறனும் சீசியம் பெர்மாங்கனேட்டு, அம்மோனியம் பெர்மாங்கனேட்டு மற்றும் பொட்டாசியம் பெர்மாங்கனேட்டு போல இதன் படிக அமைப்பும் செஞ்சாய் சதுரப் படிக அமைப்பு ஆகும். வெளியேறும் ஆக்சிசன் இத்தயாரிப்பில் 8% நிறை இழப்பை ஏற்படுத்துகிறது.
# இரினா சிலிக்

**இரினா சிலிக்** ( *Iryna Tsilyk*, (உக்குரேனிய மொழி: Ірина Цллина; பிறப்பு 18 நவம்பர் 1982) என்பவர் உக்ரைனிய திரைப்படப் படைப்பாளி மற்றும் எழுத்தாளர் ஆவார். இவர் ஐரோப்பிய திரைப்பட அகாதமி மற்றும் உக்ரைனியன் பென் இன்டர்நேஷனல் ஆகியவற்றின் உறுப்பினர் ஆவார். இவர் 2020 சன்டான்ஸ் திரைப்பட விழாவில் "தி எர்த் இஸ் ப்ளூ அஸ் அன் ஆரஞ்சு" படத்திற்காக "டைரக்டரி அவார்ட் : வேல்ட் சினிமா டாக்குமன்டரி" விருதைப் பெற்றார்.